Şare Amed, Wan û Mêrdînî û parlamenterê HDP’yî yê ke bi rojan o kuçeyan de vera xespkeridşê îradeyî  çalakîyan de yê hetêk ra zî amadekarîya 1’ê Êlule kenê. Hemşaredarê Bajarê Pîlî yê Amedî Selçûk Mizrakliyo ke ANF’yî rê qisey kerd, semedê tewrbîyayîşê mîtîngê Amedî veng da.
Mizrakliyî vist vîrî ke emser 1’ê Êlule Roja Haştîye ya  Dinya rojanê ke derbeya sîyasîye ameye kerdene de yeno pêşwazîkerdene û va: ‘‘1’ê Êlule  vera heme neheqîye, bêhuqûqîye û derbeyanê sîyasîyan do bibo roja têhetameyîş û xoverdayîşê şarî yo ke tim biqerar semedê haştîye mucadele keno.'' Mizrakliyî wina va: ‘‘Tena 1’ê Êlule nê ganî 364 rojî Tirkîya de roja haştîye bî û vernîya gonî û hesiran bêro girewtene. Ma yê ke semedê şerî nê semedê haştîye mucadele kenê, ma do a roje meydanan de semedê haştîye bigêrê. 1’ê Êlule de ma do rixmê heme şertenê zehmetan û tarîtîye leteyêkê roşnayîye bê. Kam ke wazeno tarîtîye biaçarno ronayîye, heme kulikê adirî ganî verê xo bidê meydanê mîtîngî. Ma 1’ê Êlule de şarê xo Meydanê Îstasyonî de pawenê.‘‘
